kardosdrur/scandi-wiki huggingface dataset:
Standin' On the Never Never

Standin' On the Never Never var D-A-D – Disneyland After Darks første udgivelse. EP'en udkom 28. maj 1985 udgivet af pladeselskabet Mega. Den blev optaget fra den 15. til den 19. april samme år. Mega var tilfredse med resultatet og fortsatte sammenarbejdet, hvilket resulterede i D-A-D's første fulde album Call Of The Wild.

Spor 

 "Up up over the mountain top"
 "Marlboro Man"
 "Never never indian love"

Kilde 
D-A-D's officielle hjemmeside. 

D-A-D-album
Album fra 1985
Call of the Wild (album)

Call of the Wild er D-A-Ds pladedebut, indspillet i 1985 og udkom 4. februar 1986.

Stilen på albummet er mere country end den hårde rockstil, der er på deres senere albums. Numrene Malboro Man og It's After Dark bliver stadigvæk spillet til deres koncerter (og er også at finde på deres live album).

Spor

Referencer 

D-A-D-album
Debutalbum fra 1986
Debutalbum fra Danmark
Tripitaka

Tripitaka er buddhismens hellige skrift. Det betyder "de tre hovedstrømninger" og indeholder
 Ordensreglerne (Vinaya Pitaka)
 Buddhas prædikener (Sutta Pitaka)
 Kommentarer til Buddhas prædikener (Abidhamma Pitaka)

Buddhisme
D.A.D. Draws a Circle

am
D.A.D. Draws a Circle det andet studiealbum fra den danske rockgruppe D-A-D, der udkom 16. juni 1987 på Mega Records. Anmelderne var denne gang noget mere begejstrede end de havde været for debuten Call of the Wild (1986). Stilen på albummet er noget mere hård end deres tidligere udgivelser, men det har stadigvæk cowpunk-stilen.

Albummet indeholder det eneste covernummer D-A-D har lavet: "A Horse with No Name" oprindeligt fremført af det engelske rockband America. Det var produceren Mark Dearnley, der foreslog, at de lavede den. Desuden indeholder det også rockabilly/gospelsangen "There Is a Ship". Den findes også på opsamlingsalbummet The Early Years i en udgave (med undertitlen "1987 The Megamix"), hvor hele Mega Records' personale synger med.

Frank Marstokk, som var producer på deres to første udgivelser, havde forladt Mega. Derfor fik de Mark Dearnley, der tidligere havde været teknikker på AC/DC's album Highway to Hell (1979), som ny producer.

Spor 
Alle spor er skrevet af D-A-D, undtagen "A Horse with No Name" der er skrevet af Dewey Bunnell.
"Isn't That Wild" – 2:52
"A Horse with No Name" – 3:33
"Mighty Mighty High" – 3:18
"I Won't Cut My Hair" – 5:52
"Black Crickets" – 4:12
"There's a Ship" – 3:13
"God's Favourite" – 3:55
"10 Knots" – 4:16
"Ride My Train" – 2:06
"I'd Rather Live Than Die" – 4:09
"Up Up Over the Mountain Top" (bonus spor) – 2:19
"Sad Sad X-mas" (bonus spor) – 3:26

D-A-D-album
Album fra 1987
No Fuel Left for the Pilgrims

No Fuel Left for the Pilgrims er det tredje studiealbum fra den danske rockgruppe D-A-D, der udkom den den 3. marts 1989, på gruppens 5-års fødselsdag, i Danmark. Bandet var på denne plade blevet mere seriøse og rockprægede, dog stadig med den originale D.A.D.-humor. Albummet var produceret af D-A-D og Nick Foss, og co-produceret af Lars Overgaard.

I september 1989 skrev D-A-D under på en international pladekontrakt på én million dollar med amerikanske Warner Bros. Records. På grund af Disney blev bandet nødt til at ændre navn fra Disneyland After Dark til D.A.D. No Fuel Left for the Pilgrims blev udgivet i efteråret 1989 i USA, og gik ind som nummer 116 på den amerikanske album-hitliste, Billboard 200. På under ét år havde albummet solgte over 100.000 eksemplarer i USA. No Fuel Left for the Pilgrims solgte omkring 600.000 på verdensplan.

Spor 
Alle sange skrevet af D-A-D.

Medvirkende 
Jesper Binzer – vokal, rytmeguitar
Stig Pedersen – bas, kor
Jacob A. Binzer – leadguitar, kor
Peter L. Jensen – trommer
D.A.D – sangskriver, producer, mixer
Nick Foss – producer, mixer
Lars Overgaard – co-producer, tekniker, mixer
Poul Bruun – mixer
Axel Strandberg – tekniker
Jeremy Allom – tekniker
John Kronholm – tekniker
Óli Poulsen – tekniker
René Cambony – tekniker
Thomas Brekling – tekniker

Kilder 

D-A-D-album
Album fra 1989
Riskin' It All

Riskin' It All er det fjerde studiealbum fra den danske rockgruppe D-A-D, der udkom den 14. oktober 1991. Til Dansk Grammy 1992 blev albummet kåret til Årets danske heavyrock udgivelse og videoen til "Bad Craziness", lavet af Thorleif Hoppe m.fl., blev kåret til Årets danske musikvideo. Produceren Nikolaj Foss fik desuden titlen Årets danske producer for albummet. Ved GAFFA-Prisen 1991 modtog gruppen priser for Årets album, årets band, og Årets musikvideo ("Bad Craziness").

Riskin' It All solgte 450.000 eksemplarer på verdensplan, heraf 130.000 eksemplarer i Danmark. I USA solgte albummet 60.000 eksemplarer på under ét år, og som følge af dette valgte Warner Bros. Records ikke at forlænge deres internationale kontrakt med D-A-D.

Spor 
"Bad Craziness" – 3:16
"D-Law" – 3:48
"Day of Wrong Moves" – 3:58
"Rock'n'Rock Radar" – 2:36
"Down That Dusty 3'rd World Road" – 4:23
"Makin' Fun of Money" – 4:08
"Grow or Pay" – 4:59
"Smart Boy Can't Tell Ya'" – 3:15
"Riskin' It All" – 2:37
"Laugh 'n' A ½" – 3:29
Internationalt blev "I Won't Cut My Hair" (5:21) inkluderet som et femte spor imellem "Rock'n'Rock Radar" og "Down That Dusty 3'rd World Road".

Kilder 

D-A-D-album
Album fra 1991
Doomsday Clock

"Doomsday Clock" er en sang skrevet af Billy Corgan og af Smashing Pumpkins. Den åbner albummet Zeitgeist, der var bandets første i mere end syv år. 

Zeitgeist blev udgivet d. 6. juli 2007, men "Doomsday Clock" blev udgivet via iTunes allerede d. 19. juni, hvis man forudbestilte hele albummet. Derudover blev "Doomsday Clock" også udgivet på soundtracket til filmen Transformers, som ligeledes indeholder sange af bl.a. Linkin Park, Disturbed og Goo Goo Dolls. "Doomsday Clock" bliver spillet to gange i løbet af filmen – først som instrumental i selve filmen og derefter under rulleteksterne. 

Den amerikanske wrestlingorganisation Ring of Honor købte rettigheder til at bruge "Doomsday Clock" og valgte at bruge den som officiel temasang til pay-per-view-showet Undeniable. Undeniable blev filmet i oktober 2007 og udgivet på dvd i januar 2008. Både Billy Corgan og Jimmy Chamberlin er store wrestlingfans, og Corgan medvirkede i 2000 i en episode af den forhenværende wrestlingorganisation ECW's ugentlige tv-show. 

Smashing Pumpkins-sange
Sange fra 2007
(Anesthesia) Pulling Teeth

"(Anesthesia) Pulling Teeth" er et instrumental nummer lavet af Cliff Burton fra Metallica og er med på bandets debutalbum Kill 'Em All. Udover bassen indeholder nummeret også en stemmeintro der siger "Bass solo, take one" og tilføjelsen af Lars Ulrichs trommer ved 2:28.

Af effekter der bruges til soloen er Electro-Harmonix Big Muff PI USSR som Burton bruger til at skabe den kraftige fuzzede og mudrede forvrængning, mens han bruger en Morley Power Wah Boost som filter og til at skabe de wahwah effekter der findes flere steder.

Nummeret er en bassolo der fremviser Cliff Burtons erfaring og teknikker såvel som hans inspirationer: Geddy Lee fra Rush, Geezer Butler fra Black Sabbath, og jazzbassisten Stanley Clarke. Det er det eneste originale Metallica-nummer som James Hetfield ikke har været med til at skrive og det andet nummer Lars Ulirich ikke har været med til at skrive (det andet er Motorbreath)
Nummeret blev i mange år ikke spillet live efter Burtons død i 1986, men blev spillet for 125. gange ved en koncert i Detroit i 2013.

Fodnoter 

Metallica-sange
Sange fra 1983
Zeitgeist

Zeitgeist, engelsk og tysk for tidsånd, bruges om flere emner:

Google Zeitgeist – en liste over populære Google-søgninger
Zeitgeist (Smashing Pumpkins-album) – et Smashing Pumpkins-album
Zeitgeist, the Movie – en dokumentarfilm fra 2007, produceret af Peter Joseph
Zeitgeist-bevægelsen – en organisation af frivillige som arbejder på at sprede specifikke informationer
 Zeitgeist: Addendum – dokumentarfilmen som præsenterer Zeitgeist-bevægelsen
Zeitgeist (Schiller-album) – debut albumet at den tyske electronik DJ Schiller
Zeitgeist Film – dansk filmselskab
No Remorse (sang)

"No Remorse" er det ottende nummer på Metallicas debutalbum fra 1983 Kill 'Em All. Sangen indeholder afvekslende ændringer i tempoet og guitar riffsene. Sangen har været kendt som inspiration bag den første sang på det første Doom-spil.

Sangen handler om ikke at føle nogen samvittighed eller fortrydelse gennem en krig. Lyrikken fortæller at det ikke er lige så godt at hjælpe dem i nød som det er at slå dem ihjel "Like a loaded gun right at your face."

Sangen begynder med en højere volume end de andre numre på Kill 'Em All. Ved 2:48 da James slutter omkvædet stopper lyden for et lille sekund og begynder igen med en lavere volume så den passer mere til resten af albummet. 

Et riff fra "No Remorse" blev spillet på Metallicas livecd i sangen "Battery"

Coverversioner 
I 2003 blev der lavet en coversang af dødsmetalbandet Cannibal Corpse på deres Worm Infested EP.

En MIDI version af sangen dukkede op på computerspillet Doom fra 1993 i episode 1, bane 1.

Referencer

Eksterne henvisninger 
 No Remorse sangtekst 

Metallica-sange
Sange fra 1983
Norske kroner

Norske kroner er møntenheden og valutaen, som bliver brugt i Norge. Der findes også andre møntenheder med navnet krone, som for eksempel svenske kroner, danske kroner, islandske kroner, tjekkiske kroner og estiske kroner.

Mønter og sedler

Mønter 
 1-, 5-, 10- og 20-kronemyntene

Sedler 
 2018 Femti kroner (50) – Hovedmotiv: Utvær fyr
 2017 Hundre kroner (100) – Hovedmotiv: Gokstadskibet
 2017 To hundre kroner (200) – Hovedmotiv: Torsk
 2018 Fem hundre kroner (500) – Hovedmotiv: Redningsskøjten RS 14 «Stavanger» 
 2019 Tusen kroner (1000) – Hovedmotiv: En bølge på åbent hav

Kildehenvisninger

Eksterne henvisninger 

Kroner
Nadsat

Nadsat var en natklub i Hyskenstræde 10 i indre København primært dedikeret til elektronik musik. Nadsat, opkaldt efter det hemmelige sprog, der bruges i A Clockwork Orange, åbnede dørene den 23. juni 2005, på Sankt Hans aften, og holdt sit sidste arrangement den 31. januar 2009.

Fokus for Nadsat var primært den danske undergrundsscene indenfor elektronisk musik, og klubben var da også, sammen med Culture Box, med til at starte "Københavner-bølgen", som blev båret frem af kunstnere som især Trentemøller. I sin levetid nåede Nadsat dog også at få besøg af navne som Alex Smoke, Daso og Peter Grummich.

Før Nadsat åbnede, fandtes der i de samme lokaler spillestedet, baren og videobiografen Il Salotto i de postpunkede/indie-agtige midt-1980'ere. I en periode hed stedet Mocambo. Efter lukningen af Nadsat kom der et spisested på adressen.

Referencer

Eksterne henvisninger 
 Nadsats hjemmeside  
 Nadsat på MySpace 

Natklubber i Danmark
Indre By (København)
Ophørt i 2009
Tjekkiske koruna

Tjekkiske koruna (Tjekkiske kroner) er valutaen i Tjekkiet. Den afløste den Tjekkoslovakiske koruna, som var Tjekkoslovakiets valuta. 

Der findes også andre møntenheder med navnet krone, som f.eks Svenske kroner, Danske kroner, Islandske kroner og Norske kroner.

Eksterne henvisninger 

Koruna
Grønlands Handelsskole

Grønlands Handelsskole (grønlandsk: Niuernermik Ilinniarfik ("Det sted man lærer at handle")) er en handelsskole på Grønland. Handelsskolen har to afdelinger, en i Nuuk (Godthåb) og en i Qaqortoq (Julianehåb).

Handelsskolen i Nuuk 
Afdelingen i Nuuk huser ca. 350 elever og studerende fordelt på mange forskellige uddannelser - samt omkring 1000 kursister årligt.

Skolen udbyder en lang række uddannelser, der i store træk svarer til de danske: TNI Basis og TNI (HG), TNI-12 (HGS), NI-1 (1-årig HHX til gymnasieuddannede), forskellige linjer inden for akademiuddannelserne, juridisk sagsbehandleruddannelse, finansuddannelsen samt forskellige lederuddannelser.

Desuden har skolen et samarbejde med Aalborg Handelsskole og Tietgen i Odense, hvilket medfører i udveksling af elever og lærere.

Derudover udbydes en lang række forskellige kurser og efteruddannelser via skolens kursusafdeling og ledelsesakademi.

Handelsskolen i Qaqortoq 
På handelsskolen i Qaqortoq er der omkring 180 daglige elever og studerende fra hele landet fordelt på TNI (HG), HHX og serviceøkonomuddannelsen med speciale i turisme. Der er ca. 30 ansatte. Handelsskolen i Qaqortoq (Julianehåb) er den eneste butiksskole i Grønland med skoleophold for detailelever og virksomhedskurser for detailhandelen. Desuden er skolen en del af det grønlandske hjemmestyres realkompetencesystem, idet der afholdes kompetenceudviklingskurser for for ufaglærte butiksmedarbejdere i hele landet.

Handelsskolen i Qaqortoq tilbyder også aftenskolekurser som fx akademimerkonom.

Til skolen er der knyttet kollegieværelser til cirka 130 studerende.

Eksterne henvisninger 
 Grønlands Handelsskole

Handelsskole
Handelsgymnasier i Danmark
TIA

Forkortelsen TIA har flere betydninger:
 TIA - Thanks In Advance; dansk: På forhånd tak.
 Transimpedance amplifier - dansk transimpedansforstærker.
 Telecommunications Industry Association - USA
 TIA - er en forkortelse for Traffic Information Area: engelsk for trafikinformationsområde): et nærmere afgrænset, ikke-kontrolleret luftrum, der strækker sig opefter fra en nærmere fastsat grænse over jordens eller vandets overflade til en nærmere fastsat øvre grænse, og som er oprettet i tilknytning til en trafikinformationszone.
 TIA - er også et afrikansk slang, en forkortelse for "This is Africa". Dette slang er typisk brugt i forbindelse med vestlig turisme i Afrika, når folk undrer sig over strømafbrydelser, ældre teknologi eller lignende.
 TIA - er også et program til industriel automation (bl.a. PLC) fra det tyske firma Siemens.

Luftfart
Camp Bastion

Camp Bastion er en afghansk militærlejr i Helmand-provinsen i Afghanistan. Den er tidligere blevet brugt af danske, engelske og amerikanske soldater, under krigen i Afghanistan.

Se også 
 Musa Qala

Eksterne henvisninger 

Militære anlæg
Bygninger, konstruktioner og anlæg i Afghanistan
Krigen i Afghanistan (2001-nutid)
Odaiba

Odaiba (japansk: お台場 – nogle gange kendt som Daiba eller O-Daiba) er en stor kunstig ø i Tokyobugten i Japan.

Historie 
Odaiba blev skabt i 1853 af Tokugawa-shogunatet som en række på seks øer med hver sit fort til at beskytte Tokyo mod angreb fra søsiden, her først og fremmest Matthew Perrys sorte skibe, som var ankommet samme år. Daiba på japansk henviser til kanonbatterierne, der var opstillet på øerne.

I 1928 blev Dai-San Daiba ("Batteri nr. 3") renoveret og åbnet for offentligheden som Metropolitan Daiba Park, som stadig er åben.

Den seneste udvikling af Odaiba blev indledt efter Expo '85's succes i Tsukuba. Den japanske økonomi var fremragende, og Odaiba skulle være et udstillingsvindue for fremtidens liv og blev opført til en pris på over 10 milliarder amerikanske dollars. Den blev kaldt T3 og var planlagt til at være en selvforsynende by til over 100.000 indbyggere. Imidlertid brast den økonomiske boble i 1991, og i 1995 var Odaiba halvtomt med mange tomme lejligheder.

I 1996 blev området nyplanlagt på kommercielle præmisser, så der også blev plads til handel og underholdning. Det gav nyt liv til området, og Tokyo fik øjnene op for det havneområde, der hidtil ikke havde fandtes. Hoteller og butikscentre åbnede, flere større firmaer, herunder Fuji TV, flyttede deres hovedkvarterer til øen, lige som transportmulighederne blev forbedret.

Transport 

Der er to transitveje på Odaiba: Vej 11 kommer ind fra det centrale Tokyo over Regnbuebroen, mens Wangan-vejen kommer fra Shinagawa-distriktet via Tokyo-havnetunnellen. 

Af offentlige transportmidler er der den fuldautomatiske Yurikamome-metro fra Shinbasi, og en privatbane går mellem Osaki og Shin-Kiba. Dertil kommer de billigere og langsommere bybusser samt færger mellem Tokyo og Odaiba.

.

Øer i Japan
Minato
Halloween Havoc 1995

Halloween Havoc 1995 var en pay-per-view inden for wrestling, der blev afholdt af WCW, og vist 29. oktober 1995. Den foregik i Detroit, USA.

Vigtigste kampe 

 Randy Savage besejrede Zodiac
 Lex Luger besejrede Meng
 Sting og Ric Flair besejrede Arn Anderson og Brian Pillman
 Sting kom alene til ringen, da Ric Flair angiveligt var skadet. Sting kæmpede en flot, hård handikapmatch mod Arn Anderson og Brian Pillman, og Sting var flere gange tæt på at få sejren. Senere i kampen kom Ric Flair med plaster over det ene øje til Stings hjælp, og da Sting endelig får mulighed for at skifte Flair ind, angriber Ric Flair sin tagteam-makker Sting, og de alle tre går amok på Sting. Ric Flair, Arn Anderson og Brian Pillman signalerer gendannelsen af den legendariske firmandsgruppe The Four Horsemen. 
 Monster Truck Match: Hulk Hogan besejrede The Giant
 The Giant angriber efter kampen Hulk Hogan på toppen af arenaen. I en ulykke bliver The Giant smidt ud over kanten og ned i floden. 
 Randy Savage besejrede Lex Luger
 WCW World Heavyweight Title: The Giant besejrede Hulk Hogan via diskvalifikation
 Hulk Hogan kommer til ringen og undskylder for at have smidt The Giant ud over kanten i monstertruckmatchen. Lige pludselig spilles entrance-musikken for Dungeon of Doom, og The Giant kommer med The Taskmaster til ringen. Kampen går som planlagt i gang. Hulk Hogan får til sidst overtaget, men bliver angrebet af sin manager, Jimmy Hart, med VM-bæltet. Dommeren diskvalificerer Hulk Hogan, da det var Hogans manager, der afbrød kampen. Randy Savage og Lex Luger kommer til ringen, men det er kun Savage, der forsøger at hjælpe Hogan. Lex Luger afslører sig selv som medlem af Dungeon of Doom og angriber Randy Savage og går senere efter Hulk Hogan. Samtidig kommer The Yeti, en kæmpe mumie, og angriber Hogan og Savage. På grund af en lille detalje indført i kontrakten af Jimmy Hart, blev det senere afsløret, at Hulk Hogan mister sin titel, selvom han tabte via diskvalifikation. 

Wrestling
Wrestling i 1995
World War III 1995

World War III 1995 var en pay-per-view inden for wrestling, der blev afholdt af WCW, og vist 26. november 1995. Den foregik i Norfolk, USA.

Vigtigste kampe 

 WCW World Television Title: Johnny B. Badd besejrede Diamond Dallas Page
 Johnny B. Badd forsvarede dermed sin titel.
 WCW United States Heavyweight Title: Kensuki Sasaki besejrede Chris Benoit
 Sasaki forsvarede dermed sin titel.
 Lex Luger besejrede Randy Savage
 Lex Luger går straks efter den beskadiget arm hos Randy Savage. På et tidspunkt er Savage tæt på sejren, men dommeren bliver distraheret. Lex Luger vinder ved at Savage opgiver grundet smerter i sin arm.
 Sting besejrede Ric Flair
 Sting fik revanche efter, hvad der skete ved Halloween Havoc 1995. I en klassisk kamp mellem de to legender vinder Sting, da Ric Flair giver op.
 WCW World Heavyweight Title: Randy Savage vinder 60 Men Battle Royal
 For VM-titlen skulle 60 wrestlere mødes i tre ringe på én gang! Man eliminerede de andre wrestlere ved at smide dem over ringtovet, og den sidste mand tilbage ville blive kronet som den nye verdensmester. Efter de første 40 mænd var blevet elimineret, samledes de resterende 20 i én ring. Sting, Eddie Guerrero og også Hulk Hogan får samarbejdet om at eliminere Ric Flair og Arn Anderson. Da der er seks wrestlere tilbage går Hulk Hogan og Randy Savage sammen om at smide One Man Gang ud af ringen, mens Sting og Lex Luger går sammen mod The Giant. Da Hulk Hogan kan se, at Sting og Luger er lige ved at få The Giant ud af ringen, løber han over og hjælper til. Det lykkedes Hogan at få smidt alle tre over ringrebet, men straks derefter hiver The Giant Hulk Hogan under det nederste ringreb. I den anden ende af ringen får Randy Savage smidt One Man Gang ud over, og da dommeren ser, at Savage er den eneste tilbage i ringen, erklærer han Randy Savage den nye verdensmester!

De 60 wrestlere i de tre ringe var Scott Armstrong, Steve Armstrong, Arn Anderson, Johnny B. Badd, Marcus Bagwell, Chris Benoit, Big Train Bart, Bunkhouse Buck, Cobra, Disco Inferno, Hacksaw Jim Duggan, Bobby Eaton, Ric Flair, The Giant, Eddie Guerrero, Hulk Hogan, Mr. JL, Chris Kanyon, Brian Knobbs, Kurasawa, Lex Luger, Joey Maggs, Meng, Hugh Morrus, Maxx Muscle, Scott Norton, One Man Gang, Paul Orndorff, Diamond Dallas Page, Buddy Lee Parker, Brian Pillman, Sgt. Craig Pittman, Stevie Ray, Lord Steven Regal, Scotty Riggs, Road Warrior Hawk, Big Bubba Rogers, Jerry Sags, Ricky Santana, Kensuke Sasaki, Randy Savage, Shark, Fidel Sierra, Dick Slater, Mark Starr, Sting, Dave Sullivan, The Taskmaster, Super Assassins #1 og #2, Booker T, Squire David Taylor, Bobby Walker, VK Wallstreet, Pez Whatley, Mike Winner, Alex Wright, James Earl Wright, The Yeti og Zodiac. 

Wrestling
Wrestling i 1995
Starrcade 1995

Starrcade 1995 – World Cup of Wrestling var en pay-per-view inden for wrestling, der blev afholdt af WCW, og vist 27. december 1997. Den foregik i Nashville, USA.

Vigtigste kampe 

 World Cup of Wrestling: WCW besejrede New Japan Pro Wrestling med 4-3 samlet
 Bl.a. Sting, Randy Savage og Lex Luger var med til at hive sejren i land for WCW mod den japanske wrestlingorganisation.
 Triangle Match: Ric Flair besejrede Sting og Lex Luger
 I en kamp om at få en titelkamp senere på aftenen, bliver det noget overraskende Ric Flair, der trækker sig sejrrigt ud. Sting og Lex Luger tæver på skift den 11-dobbelte verdensmester, men Ric Flair er snu og får på et tidspunkt de to tagteam-makkere til at gå imod hinanden. Sting og Lex Luger er omtrent lige stærke og får sig selv slået omkuld uden for ringen og bliver talt ud. Ric Flair står som den eneste tilbage i ringen og får en titelkamp.
 WCW World Heavyweight Title: Ric Flair besejrede Randy Savage
 Efter meget tumult og involvering fra The Four Horsemen og Jimmy Hart, får Ric Flair meget uretfærdigt sin 12. VM-titel ved at besejre Randy Savage.

Wrestling
Wrestling i 1995
Talvera

Talvera er en flod i regionen Trentino-Alto Adige i det nordlige Italien. Den har sin kilde i 2.781 meters højde ved Passo di Pennes nord for Bolzano. Den er 46 km. lang og løber i den sydlige udkant af Bolzano ud i floden Isarco i 259 meters højde.

Talvera løber gennem Bolzano, hvor der er anlagt en park med en promenadesti langs floden.

Floder i Italien
Isarco

Isarco er en flod i regionen Trentino-Alto Adige i det nordlige Italien. Floden har sin kilde umiddelbart syd for Brenner i 1.990 meters højde og den er ca. 96 km. lang. Syd for Bolzano løber den ud i Adige i 237 meters højde. Jernbanen mellem Brenner og Bolzano løber det meste af vejen langs Isarco. Vigtigste biflod er Talvera.

Floder i Italien
Windsor (Ontario)

Windsor er en by i den canadiske provins Ontario. Den ligger modsat storbyen Detroit i Michigan i USA. Windsor er provinsens sydligste by og har med forstæder ca. 300.000 indbyggere.

Eksterne henvisninger 

Byer i Ontario
John Knox

John Knox (født 1505, død 24. november 1572 i Edinburgh) var en skotsk reformator og grundlægger af den skotske statskirke.

Han var oprindelig romersk-katolsk præst, og det antages at han blev omvendt til protestantismen af reformatoren George Wishart. Da Wishart blev henrettet for kætteri gik Knox først under jorden, men begyndte senere at prædike den reformerte lære. Han blev taget til fange af franske tropper i Skotland i 1547, og blev bragt til Frankrig som galejslave. Han blev frigivet i 1549 efter den engelske regerings mægling. I England blev han fra 1551 kongelig kapellan.

Da den katolske dronning Maria besteg tronen i 1553 flygtede Knox udenlands. I 1557 blev han dømt til døden ved brænding på bålet in absentia. I eksil var han en tid i Schweiz, hvor han lærte Jean Calvin at kende.

I 1559 vendte han tilbage til Skotland, hvor han begyndte at prædike for presbyterianismen. Han var en stærk modstander af dronning Maria Stuart, og blev anklaget for forræderi af hende personlig, men blev frikendt i 1563.

Eksterne henvisninger 

Teologer fra Skotland
Reformatorer
Calvinistiske præster
Briter i 1500-tallet